cyanic-selkie/wikianc huggingface dataset:
சதுரங்க விதிமுறைகள்
சட்டவிரோத நகர்வு
சட்டவிரோத நகர்வை மேற்கொள்ளும் வீரர், அந்த நகர்வை திரும்பப் பெற்று சட்டப்பூர்வ நகர்வை மேற்கொள்ள வேண்டும். அந்த நகர்வை முடிந்தால் அதே காயால் மட்டுமே மேற்கொள்ள வேண்டும். ஏனென்றால் தொடு-நகர்வு விதி இங்கும் பொருந்தும். சட்ட விரோதமான நகர்வு கோட்டை கட்டும் முயற்சியாக இருந்தால், தொடு-நகர்வு விதி ராசாவுக்கு பொருந்தும், ஆனால் யானைக்கு அல்ல. தவறு கவனிக்கப்பட்டால், பிழை ஏற்பட்ட இடத்திலிருந்து விளையாட்டை மறுதொடக்கம் செய்ய வேண்டும். நடுவர் சிறந்த சான்றுகளின்படி கடிகாரத்தின் நேரத்தை சரிசெய்ய வேண்டும். சில பிராந்திய நிறுவனங்கள் இதற்காக வெவ்வேறு விதிகளைக் கொண்டுள்ளன. வீரர் கடிகாரத்தை அழுத்தவில்லை என்றால் சட்டவிரோத நகர்வை சரிசெய்யலாம். கடிகாரத்தை அழுத்தியிருந்தால், நடுவர் தலையிடுவதன் மூலமோ அல்லது எதிர்ப்பாளர் சட்டவிரோத நடவடிக்கைக்கு உரிமை கோருவதன் மூலமோ அந்த நகர்வை சட்டவிரோத நகர்வு என்று கூறலாம். பொதுவாக சதுரங்கப் போட்டிகளில் விளையாட்டு முடிவதற்குள் சட்டவிரோத நகர்வு உரிமை கோரப்பட வேண்டும். விரைவு சதுரங்கம் மற்றும் துரித சதுரங்கம் ஆகிய வடிவங்களில், நடுவர் தலையிடவில்லை என்றால் எதிராளி சம்மதித்தால் சட்டவிரோத நகர்வு சரிசெய்து ஏற்றுக்கொள்ளப்பட்டு அபராதம் இல்லாமல் முடிக்கலாம்.
ஜா. சலேத்
ஆய்வாளர்
அந்தமானியில் நடைபெற்ற தமிழ் ஐக்கூ இரண்டாவது உலக மாநாட்டில் பங்கேற்று உரையாற்றியது உள்பட தேசிய மற்றும் பன்னாட்டு கருத்தரங்குகளில் 16 ஆய்வுக் கட்டுரைகளை சமர்ப்பித்துள்ளார். இரண்டு பன்னாட்டுக் கருத்தரங்குகளை ஒருங்கிணைத்து வழி நடத்தியுமுள்ளார்.
சதுரங்க விதிமுறைகள்
சட்டவிரோத நகர்வு
சதுரங்கத்தின் பிடே அமைப்பு சட்டங்களின்படி, முதலில் கூறப்பட்ட சட்டவிரோத நகர்வுக்கு நேர அபராதம் விதிக்கப்படும். நேர அபராதம் என்பது நிலையான மற்றும் விரைவு சதுரங்கத்தில் எதிராளிக்கு இரண்டு நிமிட கூடுதல் நேரத்தையும், பிளிட்சு வடிவப் போட்டியில் ஒரு நிமிட கூடுதல் நேரத்தையும் வழங்குகிறது. இரண்டாவதாகவும் அதே ஆட்டக்காரர் சட்டத்திற்குப் புறம்பாகச் செயல்பட்டதாகக் கூறப்பட்டால், எந்த ஒரு தொடர் சட்ட நகர்வுகளாலும் எதிராளி வெற்றி பெறுவது சாத்தியமில்லை என்ற நிலை ஏற்பட்டாலொழிய அவரது ஆட்டம் இழக்கப்படுகிறது. உதாரணமாக எதிராளியிடம் வெற்று ராசா மட்டும் இருத்தல், இந்நிகழ்வில் ஆட்டம் சமநிலை முடிவை அடைகிறது. ஓர் ஆட்டக்காரர் கடிகாரத்தை அழுத்தியதும் அவருடைய ஒரு நகர்வு முடிந்தது.
ஜா. சலேத்
பயிற்சியாளர்
அக ஒருங்கிணைப்புப் பயிற்சி, ஆவணப்படுத்துதல் பயிற்சி, ஆளுமை பயிற்சி, ஊடகக்கல்விப் பயிற்சி, எழுத்தாளர் பயிற்சி, தலைமைத்துவப் பயிற்சி உள்ளிட்ட எண்ணற்ற பயிற்சிகளை பாசம் என்கிற பெயரில் இயங்கும் பயிற்சியாளர் குழுவுடன் இணைந்து பல்வேறுபட்ட குழுக்களுக்கு தொடர்ந்து நடத்தி வருகிறார்.
சதுரங்க விதிமுறைகள்
தவறான அமைப்பு
நிலையான சதுரங்கம் மற்றும் விரைவு மற்றும் துரித சதுரங்கம் போன்ற அதிகம் பயன்படுத்தப்படும் வடிவங்களுக்கு பின்வரும் விதிகள் உள்ளன. விளையாட்டின் போது தொடக்க நிலை தவறானது என்று கண்டறியப்பட்டால், விளையாட்டு மீண்டும் தொடங்கப்படும். விளையாட்டின் போது பலகை தவறாக இருப்பது கண்டறியப்பட்டால், சரியான நோக்குநிலை பலகைக்கு மாற்றப்பட்ட காய்களுடன் விளையாட்டு தொடரும். விளையாட்டு நிறங்கள் தலைகீழாகத் தொடங்கினால், இரு ஆட்டக்காரர்களாலும் 10 எண்ணிக்கைக்கும் குறைவான நகர்வுகள் செய்யப்பட்டிருந்தால் விளையாட்டு மீண்டும் தொடங்கப்படும், இல்லையெனில் விளையாட்டு தொடரும். விளையாட்டின் போது கடிகார அமைப்பு தவறானது என கண்டறியப்பட்டால், அது சிறந்த தீர்ப்பின் படி சரி செய்யப்படும். சில பிராந்திய நிறுவனங்கள் வெவ்வேறு விதிகளைக் கொண்டுள்ளன.
ஜா. சலேத்
புற இணைப்புகள்
https://www.youtube.com/watch?v=2JB9rdatbBc பகுப்பு:வாழும் நபர்கள் பகுப்பு:1982 பிறப்புகள் பகுப்பு:எழுத்தாளர்கள் பகுப்பு:சிவகங்கை மாவட்ட நபர்கள்
தேசிய தகுதித் தேர்வு
தேசிய தகுதித் தேர்வு (National Eligibility Test-NET) இந்தியாவிலுள்ள கல்லூரி மற்றும் பல்கலைக்கழகங்களில் உதவி பேராசிரியர் ஆவதற்கான தகுதியையும், இளையர் இளநிலை ஆராய்ச்சியாளர் உதவித்தொகை (Junior Research Fellowship-JRF) பெறுவதற்கானத் தகுதியையும் தீர்மானிப்பதற்காக தேசிய தேர்வு முகமையால் (NTA) நடத்தப்படுகிறது.
இளையர் ஆய்வ உதவித்தொகை விருதுத் தேர்வு, 1984 முதல் நடைபெற்று வந்தது. இந்திய அரசு, ஜூலை 22, 1988 தேதியிட்ட அறிவித்தலின் மூலம் விரிவுரையாளர் தகுதித் தேர்வு நடத்தும் பணியை பல்கலைக்கழக மானியக்குழுவிடம் (UGC) ஒப்படைக்கப்பட்டது. இதன் விளைவாக, விரிவுரையாளர் மற்றும் இளையர் ஆய்வுதவித் தொகை விருது இரண்டிற்கும் பொதுவாக தேசிய தகுதித் தேர்வு முதன்முதலாக டிசம்பர் 1989 ஆம் ஆண்டு நடத்தப்பட்டது. அதுமுதல் ஒவ்வொரு ஆண்டும் இரண்டுமுறை சூன் மற்றும் டிசம்பர் மாதங்களில் இத்தேர்வு நடத்தப்பட்டு வருகின்றது.
இதற்கு முன்புவரை இந்த பேராசிரியர்தகுதித்தேர்வை uயுஜிசி-யும், அதன்பிறகுசிபிஎஸ்இ-யும்நடத்திவந்தது. இந்நிலையில்,இந்தஆண்டுநெட்தேர்வைதேசியதேர்வுமுகமைமுதல்முறையாகநடத்தஉள்ளது.
வெளி இணைப்புக்கள்
பகுப்பு:தகுதித் தேர்வுகள்
கிரிப்பித் பல்கலைக்கழகம்
கிரிப்பித் பல்கலைக்கழகம் (Griffith University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் பிறிஸ்பேன் நகரத்தில் அமைந்துள்ளது. 1971 ஆம் ஆண்டு தொடங்கப்பட்டது.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
ஆணிக்கூடு (நோய்)
பகுப்பு:நோய்கள்
Planter wart
சதுரங்க விதிமுறைகள்
காய்கள் இடப்பெயர்ச்சி
ஒரு வீரர் காய்களைத் தட்டிவிட்டால், அந்த வீரரின் நேரத்தில், அவற்றை அவர்களின் சரியான நிலைகளுக்கு மீட்டெடுப்பது அதே வீரரின் பொறுப்பாகும். ஒரு சட்டவிரோத நடவடிக்கை எடுக்கப்பட்டதாகக் கண்டறியப்பட்டால், அல்லது காய்கள் இடம்பெயர்ந்திருந்தால், முறைகேடுக்கு முந்தைய நிலையுடன் விளையாட்டு மீண்டும் திரும்பும். ஒருவேளை அந்த நிலையை தீர்மானிக்க முடியாவிட்டால், கடைசியாக அறியப்பட்ட சரியான நிலைக்கு விளையாட்டு மீட்டமைக்கப்படும்.
நடத்தை
ஆட்டத்தின்போது குறிப்புகள், தகவல்கள் (கணினி உள்ளிட்டவை) கொண்ட வெளிப்புற மூலங்கள் அல்லது மற்றவர்களின் ஆலோசனை போன்ற எதையுமே ஆட்டக்காரர்கள் பயன்படுத்தக்கூடாது. மற்றொரு சதுரப்பலகையில் பகுப்பாய்தலும் அனுமதிக்கப்படுவதில்லை. புள்ளித்தாள்கள் விளையாட்டின் கடிகாரத்தின் நேரம் அல்லது சமநிலை வாய்ப்புகள் போன்ற பாரபட்சமற்ற உண்மைகளைப் பதிவு செய்வதாக மட்டுமே இருக்க வேண்டும். ஆட்டக்காரர்கள் நடுவரின் அனுமதியின்றி போட்டி நடைபெறும் இடத்தை விட்டு வெளியேறக்கூடாது.. சதுரங்கப் போட்டிகளில் பண்பாடு மற்றும் நன்னெறி போன்றவை உயர்தரத்தில் எதிர்பார்க்கப்படுகின்றன. ஆட்டக்காரர்கள் ஆட்டம் ஆரம்பிப்பதற்கு முன்பும் ஆட்டத்திற்கு பின்பும் கைகுலுக்கிக் கொள்ள வேண்டும். பொதுவாக ஆட்டம் நடைபெறும் போது ஆட்டக்காரர்கள் சமநிலை வாய்ப்பு வழங்குதல், வெளியேறுதல் அல்லது முறையற்ற தன்மையை அறிவித்தல் போன்ற நேரங்கள் தவிர மற்ற நேரங்களில் பேசிக்கொள்ளக் கூடாது. "செக்" என்று அறிவிப்பது முறைசாரா விளையாட்டுக்களில் மட்டுமே அறிவிக்கப்படுகிறது. ஆனால் அதனை அதிகாரப்பூர்வமாக ஏற்றுக்கொள்ளப்பட்ட விளையாட்டுக்களில் பயன்படுத்தக் கூடாது. ஒரு ஆட்டக்காரர் மற்றொரு ஆட்டக்காரரை தொடர்ந்து சமநிலை வாய்ப்பு வழங்குதல் உட்பட எந்த வகையிலும் திசைதிருப்பக் கூடாது அல்லது நச்சரிக்கக் கூடாது. சதுரங்க இயந்திரங்களின் பயன்பாடு மற்றும் வெளிப்புற தகவல்தொடர்பு பற்றிய கவலைகள் அதிகரித்து வருவதால், கைபேசி பயன்பாடு தடைசெய்யப்பட்டுள்ளது. விளையாட்டின் போது கைபேசி ஒலித்ததற்காக, ஒரு உயர்மட்ட வீரரின் ஆட்டம் பறிமுதல் 2003 ஆம் ஆண்டில் நிகழ்ந்தது. 2014 ஆம் ஆண்டில், பிடே அமைப்பும் சதுரங்கப் போட்டிகளின் போது விளையாடும் பகுதியிலிருந்து அனைத்து வகை கேபேசி தொலைபேசிகளையும் தடைசெய்தது. விளையாட்டை பறிமுதல் செய்தல், போட்டியிலிருந்து வெளியேற்றுதல் போன்ற தண்டனை வரை என விதியை நீட்டித்தது. சிறு நிகழ்வுகளில் குறைவான கடுமையான அமலாக்கத்தை விதிகள் அனுமதிக்கின்றன.
உபகரணம்
thumb|250px|upright=1.2|alt=This photo shows a chessboard with pieces set up on both sides, ready to play. A chess clock is at the side.|விளையாட்டின் ஆரம்பத்தில் அடுக்கப்பட்ட காய்கள் மற்றும் ஒரு சதுரங்கக் கடிகாரம்.
சதுரங்கப் பலகையின் சதுரங்களின் அளவு இராசாவின் அடிப்பகுதியின் விட்டத்திற்குத் தோராயமாக 1.25–1.3 முறை அதிகமான அளவில் இருக்க வேண்டும் அல்லது 50–65 மிமீ இருக்க வேண்டும். தோராயமாக 57 மிமீ (2 1⁄4 அங்குலங்கள்) அளவுள்ள சதுரங்கள் பொதுவாக இராசாக்களை வைப்பதற்கு நன்றாகப் பொருந்துவதாக ஏற்றுக் கொள்ளப்பட்ட்டுள்ளது. அடர்ந்த சதுரங்கள் பொதுவாக பழுப்பு நிறம் அல்லது பச்சை நிறத்தில் இருக்கும் மற்றும் வெளிர் சதுரங்கள் வெள்ளை அல்லது பொலிவான நிறத்தில் இருக்கும். இசுடாண்டன் சதுரங்கத் தொகுப்பின் காய்கள் வடிவமைப்பு தரமானதாக கருதப்படுகிறது. மேலும் இவை பொதுவாக மரம் அல்லது நெகிழியினால் உருவாக்கப்பட்டிருக்கும். பொதுவாக கருப்பு மற்றும் வெள்ளை நிறங்களில் இருக்கும். சில சமயங்களில் மற்ற நிறங்களும் பயன்படுத்தப்பட்டிருக்கலாம். அவை எந்த நிறங்களில் ஆக்கப்பட்டிருந்தாலும்  பொதுவாக அவை "வெள்ளை" மற்றும் "கருப்பு" காய்கள் என்றே வழக்கில் அழைக்கப்படுகின்றன. இராசாவின் உயரம் 85 இல் இருந்து 105 மில்லிமீட்டர்கள் வரை இருக்க வேண்டும். 2006 ஆம் ஆண்டு பிடே விதிமுறைகளில் 85 இலிருந்து 105 மிமீ வரை என்று குறிப்பிடப்பட்டிருக்கிறது; 2008 ஆம் ஆண்ட்டு விதிமுறைகளில் எளிமையாக "சுமார் 95மிமீ என்று கூறப்பட்டிருக்கிறது. தோராயமாக 95 இலிருந்து 102 மிமீ வரையுள்ள உயரம் பெரும்பாலான ஆட்டக்காரர்களால் விரும்பப்படுகின்றது. இராசாவின் விட்டம் அதன் உயரத்தில் 40 இல் இருந்து 50% வரை இருக்க வேண்டும். மற்ற காய்களின் அளவுகள் இராசாவுக்கு விகிதசமத்தில் நன்கு சமன்படுத்தப்பட்டதாக இருக்க வேண்டும் அமெரிக்கச் சதுரங்கக் கூட்டமைப்பு, இராசாவின் உயரம் 86 இலிருந்து 114 மிமீ வரை இருந்தால் அனுமதிக்கிறது. நேரக் கட்டுப்பாட்டுடன் விளையாடப்படும் ஆட்டங்களில், ஒரு சதுரங்க விளையாட்டுக் கடிகாரம் பயன்படுத்தப்படும். அருகருகே இரண்டு கடிகாரங்கள் கொண்டதாக இக்கடிகாரம் இருக்கும். அதில் ஒரு கடிகாரம் நிறுத்தப்பட்ட அதே சமயம் மற்றொரு கடிகாரம் இயங்குவதற்கான பொத்தான் இருக்கும். இரண்டு கடிகாரங்களும் ஒரே நேரத்தில் இயங்க முடியாதவகையில் அதன் அமைப்பு இருக்கும். கடிகாரமானது தொடரிலிக்க அல்லது எண்ணிலக்க  கடிகாரமாக இருக்கலாம்.
வரலாறு
6 ஆம் நூற்றாண்டில் இந்தியாவில் விளையாடப்பட்ட ஆரம்பகால சதுரங்கம் போன்ற விளையாட்டுகளில் இருந்து பல நூற்றாண்டுகளாக சதுரங்க விதிகள் உருவாகியுள்ளன. அன்றைய காலக்கட்டத்தில் தோன்றிய விதிகள் பகுதிக்கு பகுதி மாறுபட்டன. நவீன விதிகள் முதன்முதலில் தெற்கு ஐரோப்பாவில் 13 ஆம் நூற்றாண்டில் உருவானது. இவ்விதிகள் முன்னர் மிகவும் கட்டுப்படுத்தப்பட்ட இயக்கத்தைக் கொண்டிருந்த காய்களான இராணி மற்றும் மந்திரி போன்றவைகளுக்கு அதிக இயக்கத்தை அளித்தன. இத்தகைய திருத்தப்பட்ட விதிகள் 15 ஆம் நூற்றாண்டின் பிற்பகுதியில் அல்லது 16 ஆம் நூற்றாண்டின் முற்பகுதியில் ஏற்றுக்கொள்ளப்பட்ட வடிவமாக நுழைந்தன. இராசா, யானை மற்றும் குதிரை ஆகியவற்றின் அடிப்படை நகர்வுகள் மாற்றமடையவில்லை. சிப்பாய்கள் அவற்றின் முதல் நகர்வில் இரண்டு சதுரங்கள் நகரலாம் என்ற நகர்வு முதலில் இருந்திருக்கவில்லை. மேலும் அவை எட்டாவது சதுரத்தை அடைந்தாலும் இராணியைத் தவிர வேறு காயாக உயருவதும் ஆரம்பத்தில் இருந்திருக்கவில்லை. முதலில் பெர்சு அல்லது பெர்சின் என்று அழைக்கப்பட்ட இராணியானது, எந்த திசையிலும் ஒரு சதுரத்தை குறுக்காக நகர்த்த முடியும். ஐரோப்பிய சதுரங்கத்தில் இராணியால் அதன் முதல் நகர்வில் இரண்டு சதுரங்கள் குறுக்காக, முன்னோக்கி, பின்னோக்கி இடது அல்லது வலது பக்கம் தாவ முடிந்தது. சில பகுதிகள் புதிதாக பதவி உயர்வு பெற்ற சிப்பாய்க்கும் இந்த உரிமையை வழங்கியது. பாரசீக மற்றும் அரபு சதுரங்க விளையாட்டில் மந்திரி மூலைவிட்டமாக இரண்டு சதுரங்களை குதித்து சென்றது. இடைக்காலத்தில் சிப்பாய் அதன் எட்டாவது இடத்தை அடைந்தால் மட்டுமே இராணிக்கு நிகரான பதவி உயர்வு பெற முடியும். 12 ஆம் நூற்றாண்டின் போது, பலகையில் உள்ள சதுரங்கள் சில நேரங்களில் வண்ணங்களை மாற்றியமைத்தன. மேலும் இது 13 ஆம் நூற்றாண்டில் ஒரு தரமாக மாறியது.
right|thumb|175px|alt=An image of Philidor, who published rules in 1749|பில்லிடோர்
1200 மற்றும் 1600 ஆம் ஆண்டு கால கட்டங்களுக்கு இடையில் பல்வேறு விதிமுறைகள் வெளிப்பட்டு சதுரங்க விளையாட்டில் கடுமையான மாற்றங்களை ஏற்படுத்தின. இறுதி முற்றுகை என்பது வெற்றி பெற ஒரு தேவையாக மாறியது. எதிராளியின் அனைத்து காய்களையும் கைப்பற்றி ஒரு வீரரால் வெற்றி பெற முடியாது. முடிவு பலமுறை மாறினாலும் நகர்வற்ற நிலை என்ற ஒரு நிலை சேர்க்கப்பட்டது. சிப்பாய்கள் அவர்ர்களின் முதல் நகர்வில் இரண்டு சதுரங்கள் நகரலாம் என்ற வாய்ப்பைப் பெற்றன. இதன் விளைவாக போகும்போது பிடித்தலுக்கான விதியும் தோன்றியது. இராசாவும் யானையும் கோட்டை கட்டிக்கொள்ளும் உரிமையைப் பெற்றன. 1475 மற்றும் 1500 க்கு இடையில், இராணியும் மந்திரியும் அவர்களின் தற்போதைய நகர்வுகளைப் பெற்றனர். இது அக்காய்களை மிகவும் வலுவான காய்களாக மாற்றியது. இந்த மாற்றங்கள் அனைத்தும் ஏற்றுக்கொள்ளப்பட்டபோது, சதுரங்க விளையாட்டு அதன் நவீன வடிவத்தில் இருந்தது. சிப்பாய் பதவி உயர்வுக்கான விதிகள் பலமுறை மாற்றப்பட்டுள்ளன. மேலே குறிப்பிட்டதைப் போல, சிப்பாயை ஆரம்பத்தில் இராணியாக மட்டுமே உயர்த்த முடிந்தது. இராணி அந்த நேரத்தில் வலிமை குன்றிய காயாக இருந்தது. இராணியானது அதன் தற்போதைய நகர்வு மற்றும் மிகவும் ஆற்றல் வாய்ந்த காயாக மாற்றமடைந்த போது சிப்பாயைப் பின்னர் யானை, மந்திரி அல்லது குதிரையாகவும் உயர்த்த முடிந்தது. 18 ஆம் நூற்றாண்டின் விதிமுறைகள் இந்த பதவி உயர்வு ஏற்கனவே கைப்பற்றப் பட்ட காயைக் கொண்டே மேற்கொள்ளப்பட வேண்டும் என்று இருந்தது. எ.கா. 1749 ஆம் ஆண்டில் வெளியிடப்பட்ட பிராங்கொயிசு-ஆண்ட்ரே டானிகன் பில்லிடாரின் விதிமுறைகள். 19 ஆம் நூற்றாண்டில், இந்தக் கட்டுப்பாடு தூக்கப்பட்டது. அது ஓர் ஆட்டக்காரர் ஒன்றுக்கு மேற்பட்ட இராணிகள் வைத்துக் கொள்வதை அனுமதித்தது. எ.கா. இயாகோபு சாராட்டின் 1828 ஆம் ஆண்டின் விதிமுறைகள் சமநிலை தொடர்பான இரண்டு புதிய விதிகள் அறிமுகப்படுத்தப்பட்டன. பின்னர் இவை ஒவ்வொன்றும் பல ஆண்டுகளாக மேலும் மேலும் மாற்றங்களை சந்தித்து முற்றிலுமாக மாறிவிட்டன:
(1) தொடு-நகர்வு விதி மற்றும் அதனுடன் இணைந்த விதி (2) வெள்ளை காய் முதலில் நகர்த்த வேண்டும் (3) சதுரங்கப் பலகை வைக்கப்படும் முறை; (4) முறையற்ற நகர்வு மேற்கொள்ளப்பட்டால் அதற்கான கொள்கை; (5) இராசாவானது முற்றுகையில் சில நகர்வுகள் விடப்பட்டால் அதற்கான கொள்கை; (6) ஆட்டக்காரர்கள் மற்றும் பார்வையாளர்களின் நடத்தை தொடர்புடைய சிக்கல்கள் உள்ளிட்ட புதிய விதிகளின் மற்றொரு குழுவும் சேர்ந்தது. இசுடாண்டன் சதுரங்கத் தொகுப்பு 1849 ஆம் ஆண்டு அறிமுகப்படுத்தப்பட்டது. காய்கள் மற்றும் சதுரங்கப் பலகையின் சதுரங்களின் அளவு தரப்படுத்தப்பட்டது.
19 ஆம் நூற்றாண்டின் மத்திய பகுதி வரை, சதுரங்க விளையாட்டுக்கள் எந்த காலவரையறையும் இன்றி விளையாடப்பட்டன. 1834 ஆம் ஆண்டில் அலெக்சாண்டர் மெக்டொன்னல் மற்றும் இலூயிசு-சார்லசு மகி டெ லா போர்டொன்னைசு ஆகியோருக்கு இடையிலான ஓர் ஆட்டத்தில், மெக்டொன்னல் சில நகர்வுகளுக்கு 1½ மணிநேரம் கூட எடுத்துக்கொண்டு நகர்த்தியுள்ளார். 1836 ஆம் ஆண்டில் பியரே சார்லசு பூரியர் டெ செயிண்ட்-ஆமாண்டு நேர வரையறை தொடர்பான ஆலோசனையைக் கூறினார். ஆனால் அப்போது எந்த நடவடிக்கையும் எடுக்கப்படவில்லை. 1851 ஆம் ஆண்டில் நடைபெற்ற லண்டன் சதுரங்கப் போட்டியில் இசுடாண்டன், எலிசா வில்லியம்சு உடனான ஆட்டத்தில் வில்லியம்சு நகர்வுக்கு நீண்ட நேரம் எடுத்துக் கொண்டார் என்ற காரணத்தால் ஆட்டத்தில் இருந்து வெளியேறினார்.
அடுத்த ஆண்டு டேனியல் ஆர்விட்சு மற்றும் இயோகன் லோவெந்தால் ஆகியோருக்கு இடையிலான ஆட்டத்தில் ஒரு நகர்வுக்கு 20 நிமிடங்கள் என்ற நேர வரையறை பயன்படுத்தப்பட்டது. முதன் முதலில் நவீன பாணி நேர வரையறைப் பயன்பாடு, 1861 ஆம் ஆண்டில் அடோல்ப் ஆண்டர்சன் மற்றும் இக்னேக் கொலிசுச் ஆகியோருக்கு இடையிலான ஆட்டத்தில் பயன்படுத்தப்பட்டது.
குறியிடுதல்
இராணி, மந்திரி மற்றும் சிப்பாய் ஆகியோரின் இயக்கம் அவற்றின் நவீன வடிவத்திற்கு மாற்றப்பட்ட சிறிது காலத்திற்குப் பிறகு, 1497 ஆம் ஆண்டு இலூயிசு ராமிரெசு டி லூசெனாவின் என்பவரது புத்தகத்தில் சதுரங்க விதிகளின் முதல் வெளியீடு இருந்தது. ரூய் லோபசு டி செகுரா தனது 1561 ஆம் ஆண்டு புத்தகத்தில் சதுரங்க விதிகளை வழங்கினார். 16 மற்றும் 17 ஆம் நூற்றாண்டுகளில், கோட்டை கட்டுதல், பதவி உயர்வு, நாகர்வற்ற நிலை மற்றும் போகும் போது பிடித்தல் போன்ற விதிகள் தொடர்பான உள்ளூர் வேறுபாடுகள் இருந்தன. இந்த வேறுபாடுகளில் சில 19 ஆம் நூற்றாண்டு வரையும் நீடித்தன. உதாரணமாக, இத்தாலியில் 19 ஆம் நூற்றாண்டின் பிற்பகுதி வரை கோட்டை கட்டுதல் விதிகளில் வேறுபாடுகள் நீடித்தன. சதுரங்க மன்றங்கள் தொடங்கப்பட்டது மற்றும் போட்டிகள் வழக்கமாக நடைபெறுவது போன்றவற்றால் விதிமுறைகளை முறைப்படுத்துவது அவசியமானதாக இருந்தது. 1749 ஆம் ஆண்டில் பில்லிடோர் (1726–1795) எழுதிய விதிமுறைகள் பரவலாகப் பயன்படுத்தப்பட்டு வந்த விதிமுறைகளின் தொகுப்பை எழுதினார். 1828 ஆம் ஆண்டில் இயாகோப்பு சார்ரட்டு (1772–1819) மற்றும் சியார்ச்சு வாக்கர் (1803–1879) ஆகியோர் நவீன சதுரங்க விதிமுறைகளை எழுதினர். 1803 ஆம் ஆண்டில் தி ஏக்கு, 1807 ஆம் ஆண்டில் இலண்டன், 1836 ஆம் ஆண்டில் பாரிசு மற்றும் 1854 ஆம் ஆண்டில் செயிண்ட்டு. பீட்டர்சுபர்க் உள்ளிட்ட பல்வேறு முக்கிய சங்கங்கள் அவர்களது சொந்த விதிமுறைகளை 19 ஆம் நூற்றாண்டில் வெளியிட்டன. 1851 ஆம் ஆண்டில் ஓவார்ட்டு இசுடாண்டன் (1810–1874) "சதுரங்கத்தின் விதிமுறைகளை மறுவடிவம் செய்வதற்கான ஆக்கக்கூறுக் கூட்டத்திற்கு அழைப்புவிடுத்தார். மேலும் 1854 ஆம் ஆண்டில் டாசிலோ வோன் ஏடெபிராண்ட் உண்ட் டெர் லாசா (1818–1889) மூலமாக 1854 ஆம் ஆண்டில் முன்மொழிவுகள் வெளியிடப்பட்டன. இசுடாண்டன் 1847 ஆம் ஆண்டில் சதுரங்க ஆட்டக்காரர்களின் கையேட்டில் விதிமுறைகளை வெளியிட்டிருந்தார். மேலும் இவரது புதிய முன்மொழிவுகள் 1860 ஆம் ஆண்டில் பத்திரிகையில் வெளியிடப்பட்டது. ஆங்கிலம் பேசும் நாடுகளில் பொதுவாக இவ்விதிகள் ஏற்றுக்கொள்ளப்பட்டன. செருமன் பேசும் நாடுகள் சதுரங்க வல்லுநர் இயோகன் பெர்கரின் (1845–1933) எழுத்துக்கள் அல்லது 1843 ஆம் ஆண்டில் முதன் முதலில் வெளியிடப்பட்ட பால் ருடோல்ஃப் வோன் பில்க்வெரின் (1815–1840) கையேடு ஆகியவற்றினைப் பொதுவாகப் பயன்படுத்தின.
thumb|right|பன்னாட்டு சதுரங்கக் கூட்டமைப்பின் சின்னம்
1924 ஆம் ஆண்டில் பிடே அமைப்பு உருவாக்கப்பட்டது. 1929 ஆம் ஆண்டில் விதிமுறைகளை முறைப்படுத்தும் பணிகளை எடுத்துக் கொண்டது. முதலில் பிடேவானது உலகளாவிய விதிமுறைகளின் தொகுப்பை நிறுவுவதற்கு முயற்சித்தது. ஆனால் அதனை பல்வேறு மொழிகளில் மொழிமாற்றம் செய்யும் போது சிறிதளவு மாற்றங்கள் நிகழ்ந்தன. எனினும் பிடே விதிமுறைகள் அவர்களது கட்டுப்பாட்டின் கீழ் நடைபெற்ற சர்வதேசப் போட்டிகளில் பயன்படுத்தப்பட்டன. சில நாடுகள் அவர்களது நாட்டிற்குள் அவர்களது சொந்த விதிமுறைகளைத் தொடர்ந்து பயன்படுத்துகின்றன. 1952 ஆம் ஆண்டில் பிடே அமைப்பு சதுரங்க விதிகளுக்கான நிரந்தர ஆணையத்தை உருவாக்கியது (விதிகள் ஆணையம் என்றும் அழைக்கப்படுகிறது). விதிகளின் புதிய பதிப்பையும் வெளியிட்டது. சதுரங்க விதிகளின் மூன்றாவது அதிகாரப்பூர்வ பதிப்பு 1966 ஆம் ஆண்டு வெளியிடப்பட்டது. சதுரங்க விதிகளின் முதல் மூன்று பதிப்புகள் பிரெஞ்சு மொழியில் வெளியிடப்பட்டன. அவை அதிகாரப்பூர்வ பதிப்புகளாக இருந்தன. 1974 ஆம் ஆண்டில் பிடே சதுரங்க விதிகளின் ஆங்கிலப் பதிப்பை வெளியிட்டது (இது அங்கீகரிக்கப்பட்ட 1955 மொழிபெயர்ப்பின் அடிப்படையில் இருந்தது). அந்த பதிப்பின் மூலம் ஆங்கிலம் விதிகளின் அதிகாரப்பூர்வ மொழியாக மாறியது. மற்றொரு பதிப்பு 1979 ஆம் ஆண்டு வெளியிடப்பட்டது. இந்த காலம் முழுவதும் விதிகளில் உள்ள தெளிவின்மையை அடிக்கடி விளக்கங்களாகவும்  திருத்தங்களாகவும் பிடே அமைப்பு வெளியிட்டது. 1982 ஆம் ஆண்டில் விதிகளில்  விளக்கங்கள் மற்றும் திருத்தங்களை இணைக்க ஆணையம் சட்டங்களை மீண்டும் எழுதியது. 1984 ஆம் ஆண்டில் பிடே உலகளாவிய விதிமுறைகளின் தொகுப்புத் திட்டத்தைக் கைவிட்டது. எனினும் பிடேவின் விதிமுறைகள் உயர்தர விளையாட்டுக்களின் தரங்களாக இருக்கின்றன. அமெரிக்கச் சதுரங்கக் கூட்டமைப்பு விதிமுறைகள் சிறிதளவு மாறுபாடுகளுடன் பிடே விதிமுறைகளை அடிப்படையாகக் கொண்டவையாக இருக்கின்றன  கென்னத் ஆர்க்னசு 1956 ஆம் ஆண்டின் ஆரம்பத்தில் பிரபலமான விதிமுறைகள் புத்தகத்தை வெளியிட்டார். மேலும் போட்டிகளில் பயன்படுத்துவதற்காக அமெரிக்கச் சதுரங்கக் கூட்டமைப்பு விதிமுறைகளின் புத்தகங்களைத் தொடர்ந்து வெளியிடுகிறது. 2008 ஆம் ஆண்டில் பிடே அமைப்பு சதுரங்கம்960 என்ற மாறுபாட்டை "சதுரங்க விதிகளின்" பிற்சேர்க்கையில் சேர்த்தது. சதுரங்கம்960 மாறுபாடு ஒரு சீரற்ற ஆரம்ப அமைப்பைப் பயன்படுத்துகிறது. இராசா இரண்டு யானைகளுக்கு இடையில் எங்காவது வைக்கப்படுகிறார். மந்திரிகள் எதிர்-வண்ண சதுரங்களில் வைக்கப்படுகின்றன. இந்த அனைத்து நிலைகளையும் உள்ளடக்கும் வகையில் கோட்டை கட்டுதல் விதிகளும் நீட்டிக்கப்பட்டுள்ளன.
21 ஆம் நூற்றாண்டில் கைபேசி மற்றும் சதுரங்க இயந்திரங்களின் பயன்பாடு போன்றவற்றுக்கான விதிகள் அறிமுகப்படுத்தப்பட்டன.
வேறுபாடுகள்
அவ்வப்போது, சில போட்டிகளில் விளையாடுபவர்கள் குறுகிய சமநிலை முடிவுகளுக்கு ஒப்புக்கொள்வதை ஊக்கப்படுத்துவதற்கான விதிகள் அறிமுகப்படுத்தப்பட்டுள்ளன. 2009 இலண்டன் போட்டியில் முதல் 30 நகர்வுகள் முடிக்காமல் இராசினாமா செய்தல் அல்லது சமநிலை முடிவு அறிவித்தல் போன்றவை கூடாது என்ற விதி சேர்க்கப்பட்டது.
புற இணைப்புகள்
பகுப்பு:சதுரங்க விதிகள்
ஆரபி
ஆரபி இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் பழந்தக்கராகம் என்னும் பெயருடன் அழைக்கப்படுகிறது.
இலக்கணம்
thumb|right|250px|ஆரபி ஆரோகணச் சுரங்கள் C யிலிருந்து தொடக்கம் thumb|right|250px|ஆரபி அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3), அந்தர காந்தாரம் (க3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இவற்றையும் பார்க்கவும்
பகுப்பு:சங்கராபரணத்தின் ஜன்னிய இராகங்கள்
புகையிரத நேரம்
வலது|thumb| தி எக்ஸ்சேஞ்ச், பிரிஸ்டலில் உள்ள கடிகாரம், இரண்டு நிமிட முட்களை காட்டுகின்றன, ஒன்று லண்டன் நேரத்திற்கு ( [[கிரீன்விச் இடைநிலை நேரம்|GMT ) மற்றும் ஒன்று பிரிஸ்டல் நேரத்திற்கு (GMT +11 நிமிடங்கள்).]] இரயில்வே நேரம் என்பது 1840 ஆம் ஆண்டு நவம்பர் மாதம் இங்கிலாந்தில் கிரேட் வெஸ்டர்ன் இரயில்வேயால் முதன்முதலில் பயன்படுத்தப்பட்ட தரப்படுத்தப்பட்ட நேர ஏற்பாடாகும், வெவ்வேறு உள்ளூர் சராசரி நேரங்கள் ஒத்திசைக்கப்பட்டு ஒரு நிலையான நேரம் பயன்படுத்தப்பட்ட முதல் பதிவு செய்யப்பட்ட சந்தர்ப்பமாகும். விரிவடைந்து வரும் இரயில்வே வலையமைப்பில் அடிக்கடி வரும் விபத்துகள் மற்றும் அருகில் தவறிவிடுவதைக் குறைப்பதும், ரயில் பயணங்களின் எண்ணிக்கை அதிகரிப்பே ரயில்வே நேரத்தை அறிமுகப்படுத்தியதன் பின்னணியில் உள்ள முக்கிய குறிக்கோள்களாகும்.
கான்சுடன்சு டோம் நோகுசி
கான்சுடன்சு டோம் நோகுசி (Constance Tom Noguchi, 8 திசம்பர் 1948) என்பவர் அமெரிக்க மருத்துவ ஆராய்சசியாளர் பெண்மணி ஆவார்.
பிறப்பும் படிப்பும்
நோகுசி சீனாவில் பிறந்தார். தந்தை ஜேம்சு டோம் ஒரு சீன அமெரிக்கர். தாய் சீனப் பெண்மணி. பெர்க்கிலியில் உள்ள கலிபோர்னியா பல்கலைக்கழகத்தில் நோகுசி கல்வி பயின்றார். பின்னர் ஜார்ஜ் வாசிங்டன் பல்கலைக் கழகத்தில் அணு தெரியியல் படிப்பில் ஆய்வுப் பட்டம் பெற்றார். மேரிலாந்தில் தேசிய சுகாதார நிறுவனத்தில் சேர்ந்தார். 1990 களில் வேதியல் உயிரியல் சோதனைச் சாலைகளில் பணி செய்தார்.
ஆய்வுப்பணிகள்
சிக்கிள் செல் என்னும் நோய் பற்றி ஆய்வு செய்தார். சிக்கிள் செல் நோய் என்பது மரபணுவில் உள்ள சிறிய குறையினால் ஏற்படுகிறது. சிக்கில் செல் நோய் பெரும்பாலும் ஆப்பிரிக்க வம்சாவளியினரைத் தாக்குகிறது. மேலும் மரபணுக்கள் எந்த வகைகளிலெல்லாம் குருதியில் உள்ள ஈமோகுளோபினை உற்பத்தி செய்கிறது என்பதையும் ஆய்வு செய்து வருகிறார்.
ஹைட்ராக்சூரியா என்பது பற்றியும் ஆய்வு செய்தார். இந்த மருந்து ஈமோகுளோபினுக்கு மாற்றான ஒன்றை உற்பத்தி செய்கிறது.
என்.ஐ.எச் ஈஈஓ என்னும் அங்கீகார விருது 1995 இல் இவருக்கு வழங்கப்பட்டது.
மேற்கோள்
பகுப்பு:அமெரிக்க மருத்துவர்கள்
சாந்திபுரம்
சாந்திபுரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
ஆட்சி
இந்த மண்டலத்தின் எண் 64. இது ஆந்திர சட்டமன்றத்திற்கு குப்பம் சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:சித்தூர் மாவட்டம்
நரசிம்மா (திரைப்படம்)
நரசிம்மா  2001 ஆம் வந்த தமிழ் அதிரடித் திரைப்படம் ஆகும். இத்திரைப்படத்தில் விஜயகாந்த், இஷா கோபிகர் மற்றும் பலர் நடித்துள்ளனர்.இத்திரைப்படத்திற்கு மணிசர்மா இசையமைத்துள்ளார்.இத்திரைப்படம் ஜூலை 13,2001 அன்று வெளியானது.
வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=narasimma
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள்
கூகுள் செவ்வாய்
கூகுள் செவ்வாய் அல்லது கூகுள் மார்சு (Google Mars) என்பது கூகுள் நிலப்படங்கள் போன்று செவ்வாய் கோளினை செய்மதிப் பார்வை மூலம் பார்க்க உதவும் இணையதளம் ஆகும். நாம் இதில் செவ்வாய் கோளின் முன்புறத்தோற்றம் (Elevation) மற்றும் அகச்சிவப்புக் கதிர் (Infrared) தோற்றங்களைக் காணலாம். இச்சேவையினை பிரபல இணையம் மற்றும் மென்பொருள் நிறுவனமான கூகுள் நிறுவனம் நாசா (செய்மதி உதவி) நிறுவனத்துடன் இணைந்து இலவசமாக வழங்குகிறது. இவ்வசதி தற்போது கூகுள் புவியிலும் சேர்க்கப்பட்டுள்ளது.
வர்த்தமானம்
வர்த்தமானம் (Varthamanam) என்பது இந்திய மலையாள மொழி சமூக நாடகத் திரைப்படமாகும். சித்தார்த்த சிவா என்பவர் இயக்கிய திரைப்படம். இதில் பார்வதி திருவோத்து, ரோசன் மேத்யூ  மற்றும் சித்திக் ஆகியோர் நடித்துள்ளனர். பென்சி நிறுவனத்தின் கீழ் பென்சி நாசர் மற்றும் ஆர்யாடன் செளகத் ஆகியோர் இப்படத்தை தயாரித்துள்ளனர். ஆர்யாடன் சௌகத் இத்திரைப்படத்திற்கு கதை எழுதியுள்ளார்.
சதி
மலபாரைச் சேர்ந்த சுதந்திரப் போராட்ட வீரர் அப்துரஹிமான் சாகிப்பைப் பற்றி ஆராய்ச்சி செய்யும் பைசா சுபியா டெல்லி பல்கலைக்கழகத்தில் ஆராய்ச்சி மாணவியாகச் சேர்ந்தார். அவர் அமல் மற்றும் பிற மாணவர்களுடன் கூர்மையான அரசியல் நிலைப்பாட்டுடன் பழகுகிறார். அவளது அறைத்தோழி, தாழ்த்தப்பட்ட சாதிகளில் ஒன்றான துல்சாவைச் சேர்ந்த ஒரு மாணவி மற்றும் அவளது சமூகத்தில் இருந்து உயர் கல்வியைப் பெற்ற முதல் பெண் ஆகியோர் ஆவர். பல்கலைக்கழகத்தின் ஆர்வலர்கள் மற்றும் பாசிசுடுகளுக்கு எதிரானவர்கள் பட்டியல் சாதி மாணவர்களில் ஒருவரான ரோகனின் உரிமைகளுக்காக போராட்டம் நடத்தி வருகின்றனர். பைசாவும் அதில் ஒரு அங்கமாகிறார். நண்பர்கள் கூட்டாக துளசாவின் சகோதரனின் திருமணத்திற்கு செல்கிறார்கள்.
பைசா நடத்திய கருத்தரங்கிற்குப் பிறகு பல்கலைக்கழகத்தின் பாசிசுடுகள் அவர்களுக்கு எதிராக செல்லத் தொடங்குகிறார்கள். இருப்பினும், ஒரு பசுவைக் கொன்றதற்காக அவளது அறை தோழியின் சகோதரன் கொல்லப்பட்ட பிறகு வளாக வாழ்க்கையின் இயக்கவியல் புதிய வடிவங்களை எடுக்கிறது. தனது குடும்பத்தில் நடந்த சோகமான சம்பவத்திற்குப் பிறகு வீடு திரும்பிய துல்சாவுக்கு பைசா மற்றும் அவரது நண்பர்கள் தலைமையிலான முழு பல்கலைக்கழக மாணவர்களும் பாசிசுடுகளுக்கு எதிரானவர்களைத் தவிர ஆதரவளித்து நிற்கிறார்கள்.
கிராமத்து அத்தியாயம்
கிராமத்து அத்தியாயம் 1980 ஆம் ஆண்டு வெளிவந்த தமிழ்த் திரைப்படமாகும். சி. ருத்ரைய்யா இயக்கத்தில் வெளிவந்த இத்திரைப்படத்தில் நந்தகுமார், சுவர்ணலதா மற்றும் பலரும் நடித்துள்ளனர்.
வர்த்தமானம்
சதி
அணியின் மற்ற உறுப்பினர்களைத் தாக்க முடியாததால், பாசிசுடுகளுக்கு எதிரானவர்களின் இலக்காக பைசா மாறுகிறார். தேசவிரோதி என்று அவர் மீது பொய்யான குற்றச்சாட்டுகளை உருவாக்குகிறார்கள். குற்றச்சாட்டுகள் காரணமாக அவர் உலகம் முழுவதும் தேச விரோதியாக அறிவிக்கப்பட்டார். விரைவில் அந்த பொய்யான குற்றச்சாட்டுகளில் இருந்து பைசாவை காப்பாற்ற அவர்கள் ஓடுகிறார்கள். அவர்கள் தங்களால் இயன்றவரை முயற்சித்த போதிலும், பைசா காவல்துறையால் கைது செய்யப்படுகிறார். ஆனால் அது அதிகாரப்பூர்வமாக பதிவு செய்யப்படவில்லை.
சுதந்திரப் போராட்ட வீரராக இருந்த பைசாவின் தாத்தாவுடன் அமல், ஆதர்ச் மற்றும் பொதுவாள் ஆகியோர் சேர்ந்து பைசாவைக் கண்டுபிடிக்க முயற்சி செய்கிறார்கள். வெகுசன ஊடக விளைவு காரணமாக, பைசா கைது செய்யப்பட்டதை காவல்துறை வெளிப்படுத்த வேண்டியிருந்தது, மேலும் அவர் நீதிமன்றத்தில் ஆசர்படுத்தப்பட்டார். ச்கிட்க்கான கடைசி நிமிடத்தில், பாசிச்டுகளுக்கு எதிரானவர்கள் ச்கிட் உறுப்பினர்களைக் கைது செய்கிறார்கள். அதனால் ச்கிட் நடக்காது. பாசிசுடுகளுக்கு எதிரானவர்களின் முழு திகைப்புக்கு, கடைசியாக அமல் மற்றும் ஆதர்ச் ஆகியோரால் ஒரு பகுதி நடத்தப்பட்டது. காவல்துறையும் பாசிச எதிர்ப்பாளர்களும் அதை முடிக்க விடாமல் தடுக்கிறார்கள். அந்த நேரத்தில் பைசா மேடையை அடைந்து ச்கிட்டை முடிக்கிறார்.
கிராமத்து அத்தியாயம்
பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள்
வர்த்தமானம்
உற்பத்தி
சகாவு (2017) படத்தை இயக்கிய பிறகு, சித்தார்த்த சிவா பார்வதி திருவோடு மற்றும் ரோசன் மேத்யூ ஆகியோருடன் வர்த்தமானம் படத்தை அறிவித்தார். ரபீக் அகமது மற்றும் விசால் சான்சன் பாடல்களை எழுத, ரமேச் நாராயண் மற்றும் கேசாம் அப்துல் வகாப் இசையமைக்க ஒப்பந்தம் செய்துள்ளனர். அழகப்பன் ஒளிப்பதிவு செய்துள்ளார், சமீர் முகமது படத்தொகுப்பு செய்துள்ளார். கதை மற்றும் திரைக்கதையை ஆர்யாடன் செளக்கத் எழுதியுள்ளார், பின்னணி இசையை பிசிபால் செய்துள்ளார்.
வர்த்தமானம் படத்தின் படப்பிடிப்பு மார்ச் 2020 ஆம் ஆண்டு தொடங்கியது மற்றும் படத்தின் பெரும்பகுதி வட இந்தியா மற்றும் முசோரி பகுதிகளில் படமாக்கப்பட்டது.
வெளியீடு மற்றும் சர்ச்சை
கேரளாவில் உள்ள மத்திய திரைப்பட சான்றிதழின் பிராந்திய அமைப்பு, நிராகரிப்புக்கான காரணத்தைக் குறிப்பிடாமல் படத்தை திரையிட அனுமதி மறுத்துள்ளது. பின்னர் பாரதிய சனதா கட்சி தலைவரான சி.பி.எச்.சி அதிகாரியான வி.சந்தீப் குமார், "திரைப்படத்தின் திரைக்கதை எழுத்தாளரும் தயாரிப்பாளருமான ஆர்யாடன் செளகத் தான் திரைப்படத்திற்கு அனுமதி மறுத்துள்ளார்" - ஒரு முசுலீம் - அவர் படத்தின் கருப்பொருளைக் கண்டுபிடித்தார். "தேச விரோதமாக" இருந்தது. கேரள மாநில திரைப்பட அகாடமி தலைவரும் இயக்குனருமான கமல், சர்ச்சைக்குரிய கருத்துக்காக சந்தீப் குமாரை பதவி நீக்கம் செய்ய வேண்டும் என்று வலியுறுத்தியுள்ளார்.
ரிவைசிங் கமிட்டியின் ஒப்புதலுக்குப் பிறகு படத்திற்கு அனுமதி கிடைத்தது. படம் 2021 ஆம் ஆண்டு மார்ச் மாதம் 12 ஆம் தேதி அன்று திரையரங்குகளில் வெளியிடப்பட்டது
வெளி இணைப்புகள்
பகுப்பு:2021 திரைப்படங்கள்
அம்ருதா தொலைக்காட்சி
அம்ருதா தொலைக்காட்சி என்பது மலையாளத்தில் வெளியாகும் தொலைக்காட்சி சானல் அமிர்தானந்தமயி மடத்தின் கீழ் நிர்வகிக்கப்படுகிறது. 2005 ஆம் ஆண்டில் தொடங்கப்பட்டது. இதன் தலைமையகம் திருவனந்தபுரத்தில் உள்ளது.
பகுப்பு:இந்தியத் தொலைக்காட்சி சேவை வழங்கும் நிறுவனங்கள்
கர்ணகூடம்
விமானங்களின் ஹாரத்தின் ஓரத்தில் இடம்பெறும் உறுப்பு கர்ணகூடம். கர்ணம் என்றால் காது. விமானத்தையே முகமாக நினைத்தால் காதுகளைப் போல நீட்டி நிற்பவை கர்ணகூடங்கள். ஒருவிமானத்தின் தளத்தை எண்ண வேண்டுமானால் ஒவ்வொரு தளத்திற்கு ஒரு கர்ணகூடமாக எண்ணி எண்ணிக்கையில் ஒன்றைச் சேர்த்தால் போதும். வேதிகை, கண்டம், ப்ரஸ்தரம், க்ரீவா, சிகரம், ஸ்தூபி என்று ஆறங்கங்களோடு அமையும் கர்ணகூடம் கர்ணதேவதைகளோடும் அமையலாம். கர்ணகூடத்தை சதுரச்ரமாக - நாற்பட்டையாக, அஷ்டாச்ரமாக - எண்பட்டையாக, ஷோடசாச்ரமாக - பதினாறுபட்டையாக, வர்த்துலமாக - வட்டமாகவும் அமைக்கலாம். ஹாரத்தைப் பகுதியாக வகுக்கும்போது 1-1 பகுதியாக அமையும் கர்ணகூடம் பலவிதமான அணியுறுப்புக்களோடும் அமையும். பொதுவாக நான்கு மூலைகளிலும் அமையும் கர்ணகூடம் கஜப்ருஷ்டத்தில் மட்டும் இரு முகப்புகளில் மட்டும் அமையும்.
பகுப்பு:கோயில் கட்டிடக்கலை
வடம வண்ணக்கன் பெருஞ்சாத்தனார்
சங்க காலப் புலவர்களில் ஒருவர். இவரது பாடல் ஒன்றே ஒன்று புறநானூற்றில் 125 எண்ணுள்ள பாடலாக அமைந்துள்ளது.
சேரமான் மாந்தரஞ்சேரல் இரும்பொறை, சோழன் இராசசூயம் வேட்ட பெருநற்கிள்ளி, ஆகிய இருவருக்கும் இடையே நடந்த போரில் மலையமான் திருமுடிக் காரி சோழன் பக்கம் நின்று போரிட்டுச் சோழனுக்கு வெற்றியைத் தேடித் தந்தானாம். மலையமான் திருமுடிக் காரி தன் பக்கம் இருந்திருந்தால் தான் வெற்றி பெற்றிருக்கலாமே என்று சேரன் வருந்துவதாகப் பாடல் அமைந்துள்ளது.
உவமை: “உருத பகடு அழி தின்றாங்கு” பழஞ்சொல்: ‘கவர்பு’
வெளி இணைப்புகள்
பகுப்பு:சங்கப் புலவர்கள்
பண்டரிபுரம் யாத்திரை
பண்டரிபுரம் யாத்திரை (Pandharpur Wari or Wari) இந்தியாவின் மகாராட்டிராமாநிலம் சோலாப்பூர் மாவட்டம், பண்டரிபுரம் நகரத்தில் குடிகொண்டுள்ள பாண்டுரங்க விட்டலரின் பக்தர்கள துளசி மணி மாலைகள் அணிந்து, ஆண்டுக்கு ஒரு முறை வைணவ சாதுக்களான ஞானேஸ்வர் மற்றும் துக்காராம் ஆகியோரின் சமாதிகள் உள்ள புனே நகரத்திற்கு அருகில் உள்ள ஆளந்தி மற்றும் தேகு பகுதிகளிலிருந்து அவர்களது பாதுகைகளை தனித்தனி பல்லக்குகளில் வைத்து, பல்லக்கை மாட்டு வண்டிகளில் ஏற்றி வர்க்காரி மரபுப்படி யாத்திரையாக செல்வர்.
யாத்திரையின் போது தம்புரா மற்றும் ஜால்ரா கட்டைகளை இசைத்து கொண்டே ஆடியும், பாடியும் நடைபயணமான பகவான் விட்டலர் கோயில் கொண்டுள்ள பண்டரிபுரத்திற்கு ஆடி மற்றும் கார்த்திகை மாதங்களில் வரும் ஏகாதசி அன்று யாத்திரை முடியும்  இந்த யாத்திரையில் பல்லாயிரக்கணக்கான பக்தர் கலந்து கொள்வர். பண்டரிபுரம் யாத்திரை 21 நாட்கள் நடைபெறும் யாத்திரையின் இறுதி நாளான ஆடி - கார்திகை மாத ஏகாதசி அன்று பீமா ஆற்றில் குளித்து பக்தர்கள் பண்டரிபுரம் பாண்டுரங்க விட்டலர் கோயிலுக்குச் சென்று விட்டலரை தரிசனம் செய்வது வழக்கம். வாரி என்பதற்கு மராத்தி மொழியில் யாத்திரை எனப்பொருளாகும்.
வெளி இணைப்புகள்
பகுப்பு:வைணவ விழாக்கள் பகுப்பு:மகாராட்டிரப் பண்பாடு
பெலமாரனஅள்ளி ஊராட்சி
பெலமாரனஅள்ளி ஊராட்சி (Belamaranahalli Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3491 ஆகும். இவர்களில் பெண்கள் 1661 பேரும் ஆண்கள் 1830 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசியாவிற்கான போவோ மன்றம்
ஆசியாவிற்கான போவோ மன்றம் (ஆங்கிலம் : Boao Forum for Asia ) என்பது ஆசியா மற்றும் பிற கண்டங்களில் உள்ள அரசு, வணிகம் மற்றும் கல்வியாளர்களின் தலைவர்களுக்கு இந்த மாறும் பிராந்தியத்திலும் உலகிலும் மிக முக்கியமான பிரச்சினைகள் குறித்த தங்கள் உயர் மட்ட  பார்வையைப் பகிர்ந்து கொள்ள அமைக்கப்பட்ட ஒரு இலாப நோக்கற்ற அமைப்பு ஆகும். சுவிட்சர்லாந்தின் டாவோஸில் ஆண்டுதோறும் நடைபெறும் உலக பொருளாதார அமைப்பிற்கு பொவோ மாதிரியாக உள்ளது. அதன் நிலையான முகவரி சீனாவின் ஹைனான் மாகாணத்தின் போவோ என்ற இடத்தில் உள்ளது, இருப்பினும் இதன் செயலகம் பெய்ஜிங்கில் அமைந்துள்ளது. சில நேரங்களில் "ஆசிய டாவோஸ்" என்று அழைக்கப்படும் இந்த மன்றம், சீனாவின் தெற்கு ஹைனான் மாகாணத்தில் அமைந்துள்ள போவோ நகரத்திலிருந்து அதன் பெயரைப் பெற்றது, இது 2002 முதல் அதன் ஆண்டு மாநாட்டிற்கான நிரந்தர இடமாக உள்ளது.
பிராந்திய பொருளாதார ஒருங்கிணைப்பை ஊக்குவிப்பதற்கும் ஆசிய நாடுகளை அவர்களின் வளர்ச்சி இலக்குகளுக்கு இன்னும் நெருக்கமாகக் கொண்டுவருவதற்கும் இந்த மன்றம் உறுதி பூண்டுள்ளது. 1998 ஆம் ஆண்டில் பிலிப்பைன்ஸின் முன்னாள் அதிபர் பிடல் வி. ராமோஸ், ஆஸ்திரேலியாவின் முன்னாள் பிரதம மந்திரி பாப் ஹாக் மற்றும் சப்பானின் முன்னாள் பிரதம மந்திரி மோரிஹிரோ ஹோசோகாவா ஆகியோரால் தொடங்கப்பட்டது, ஆசியாவிற்கான போவோ மன்றம் முறையாக பிப்ரவரி 2001 இல் திறக்கப்பட்டது.இந்த மன்றத்தின் நிறுவனம் சீன மக்கள் குடியரசால் இயக்கப்படுகிறது மற்றும் 2001 பிப்ரவரி 27,அன்று 26 ஆசிய மற்றும் ஆஸ்திரேலிய மாநிலங்களால் நிறுவப்பட்டது. இந்த மன்றம் தனது முதல் கூட்டத்தை 2002 ஏப்ரல் 12 முதல்13 வரை நடத்தியது.
ஆசியாவிற்கான போவோ மன்றம் பொருளாதாரம், கலந்துரையாடல்கள், ஒருங்கிணைப்பு, ஒத்துழைப்பு, சமூகம் மற்றும் சுற்றுச்சூழல் ஆகியவற்றில் கவனம் செலுத்துகின்றன. கடந்த காலத்தில்,இந்த மன்றம் உலக வர்த்தக அமைப்பில் சீனாவின் நுழைவு மற்றும் 1990 களில் தென்கிழக்கு ஆசியாவின் பொருளாதார நெருக்கடி பற்றியும் உரையாற்றியது. ' சீனாவின் அமைதியான உயர்வு ' என்ற புவிசார் அரசியல் முக்கியத்துவம் 2004 இல் இந்த மன்றத்திற்கான விவாதப் பொருளாக இருந்தது. அதன் வருடாந்திர கூட்டத்திற்கு கூடுதலாக, ஆசியாவிற்கான போவோ மன்றம் மற்ற மன்றங்கள் மற்றும் ஆசிய பிரச்சினைகள் தொடர்பான கூட்டங்களுக்கும் நிதியுதவி செய்கிறது.
2008
ஆசியாவிற்கான போவோ மன்றத்தின் ஆண்டு மாநாடு 2008 ஏப்ரல் 10 முதல் 13 வரை நடைபெற்றது. இதில் ஆஸ்திரேலியா, பாகிஸ்தான், நோர்வே, கஜகஸ்தான் உள்ளிட்ட நாடுகளின் அரசாங்கத் தலைவர்கள் கலந்து கொண்டனர். தைவானின் சீனக் குடியரசின் துணைத் தலைவராக தேர்ந்தெடுக்கப்பட்ட வின்சென்ட் சீவின் வரலாற்று சந்திப்பையும், சீன மக்கள் குடியரசுத் தலைவர் ஹு ஜிந்தாவோவுடன் சந்தித்தது.
2009
2009 இல் மன்றம் ஏப்ரல் 17 முதல் 19 வரை ஹைனானின் போவோவில் நடைபெற்றது. "ஆசியா: நெருக்கடிக்கு அப்பால் நிர்வகித்தல்" என்பது கருப்பொருள் ஆகும்.
2010
2010 இல் மன்றம் ஏப்ரல் 9 முதல் 11 வரை ஹைனானின் போவோவில் நடைபெற்றது. "பசுமை மீட்பு: நிலையான வளர்ச்சிக்கான ஆசியாவின் யதார்த்தமான தேர்வு" என்பது கருப்பொருள் ஆகும்.
2011
thumb|ஆசியா 2011 க்கான போவா மன்றம் இந்த அமைப்பிற்கான எரிசக்தி, வளங்கள் மற்றும் நிலையான வளார்ச்சி மாநாடு 2011 ஜூலை 11 முதல் 12 வரை ஆஸ்திரேலியாவின் மேற்கு ஆஸ்திரேலியாவில் உள்ள பெர்த்தில் நடைபெற்றது. இந்த மாநாடு எரிசக்தி மற்றும் வள பாதுகாப்பு, வளர்ச்சி மற்றும் வர்த்தகம் பற்றி விவாதிக்க பிராந்தியத்தின் வணிக, தொழில் மற்றும் அரசியல் தலைவர்களை ஒன்றிணைத்தன. ஆஸ்திரேலிய வெளியுறவு மந்திரி கெவின் ரூட், சீனா 1 டிரில்லியன் அமெரிக்க டாலர்களை வெளிநாட்டில் முதலீடு செய்யும் என்றும், புதிய சுரங்கங்களை உருவாக்க மூலதனத்தை ஈர்க்க ஆஸ்திரேலியா நல்ல நிலையில் உள்ளது என்றும், எரிசக்தி மற்றும் வளங்களுக்கான சீனாவின் தீராத பசிக்கு சேவை செய்வதற்கான உள்கட்டமைப்பு என்றும் கூறினார். ஆஸ்திரேலியாவின் பொருளாதார எதிர்காலத்திற்கு சீன மூலதனம் இன்றியமையாதது என்றாலும், ஆஸ்திரேலிய நிறுவனங்களுக்கான வெளிநாட்டு முதலீட்டு விதிகளை சீனா அதிகம் தளர்த்த வேண்டும், அதாவது வணிக வகைகள், பங்கு கட்டுப்பாடுகள் மற்றும் கிளை அல்லது பிரதிநிதி அலுவலக தடைகள்.
2013
இந்த ஆண்டு மன்றம் ஏப்ரல் 6 முதல் 8 வரை ஹைனான் மாகாணத்தில் நடைபெற்றது. பில் கேட்ஸ், ஜார்ஜ் சொரெஸ் மற்றும் கிறிஸ்டின் லகார்ட் ஆகியோர் இதில் கலந்து கொண்டனர். ஜி ஜின்பிங் சிறப்புரையாற்றினார். இந்த ஆண்டு மன்றத்தின் கவனம் "மறுசீரமைப்பு" இல் இருந்தது.
2014
2014 ஆம் ஆண்டு மன்றம் ஏப்ரல் 8 முதல்11 வரை ஹைனானில் நடைபெற்றது, ஏப்ரல் 10 அன்று சீனப் பிரதமர் லி கெக்கியாங்கின் அதிகாரப்பூர்வ தொடக்க உரையுடன் தொடங்கியது. மன்றத்தின் கருப்பொருள் "ஆசியாவின் புதிய எதிர்காலம்: புதிய வளர்ச்சி இயக்கிகளை அடையாளம் காணுதல்" என்பதாகும்.
இந்திய வணிக அதிபர் ரத்தன் டாடா போவா மன்றத்தின் வாரிய உறுப்பினராக நியமிக்கப்பட்டார். இந்த இடுகை சீன அரசாங்க ஆதரவுடைய செல்வாக்கு மிக்க அமைப்பில் ஒரு இந்தியருக்கு ஒரு அரிய வேறுபாடாகும்.
2015
மார்ச் 26 முதல் 29 வரை நடைபெற்ற மன்றத்தில் ஆர்மீனியா, ஆஸ்திரேலியா, ஆஸ்திரியா, சீனா, இந்தோனேசியா, கஜகஸ்தான், மலேசியா, நேபாளம், நெதர்லாந்து, கத்தார், ரஷ்யா, இலங்கை, ஸ்வீடன், தாய்லாந்து, உகாண்டா மற்றும் சாம்பியா உள்ளிட்ட 16 நாடுகளின் தலைவர்கள் அல்லது பிரதிநிதிகள் கலந்து கொண்டனர். இந்த ஆண்டு மன்றத்தின் கருப்பொருள்"பகிரப்பட்ட விதியின் சமூகம்" என்பதாகும்.
2016
2016 மார்ச் 22 முதல் 25 வரை முதல் ஹைனானில் நடைபெற்றது. வருடாந்திர மாநாட்டில் பங்கேற்பாளர்கள் ஆசியாவின் புதிய எதிர்காலம்: புதிய டைனமிக்ஸ், புதிய பார்வை மற்றும் குழு விவாதங்களில் பங்கேற்றனர். சீனப் பிரதமர் லி கெக்கியாங் ஆண்டு மாநாட்டின் தொடக்கத்தில் சிறப்புரையாற்றினார்.
2017
2017 மன்றம் மார்ச்23–26 இல் நடைபெற்றது. ஆசிய ஆண்டு மாநாடு 2017 க்கான போவோ மன்றத்தின் தொடக்க விழாவில் சீன துணை பிரதமர் ஜாங் காவ்லி சிறப்புரையாற்றினார். மாநாட்டின் கருப்பொருள் "உலகமயமாக்கல் மற்றும் சுதந்திர வர்த்தகம்: ஆசிய முன்னோக்குகள்" ஆகும்.
2018
ஆசியா 2018 க்கான போவோ கருத்துக்களம் ஏப்ரல் 8 முதல் 11 வரை சீனாவின் ஹைனான் மாகாணத்தில் நடைபெற்றது. இந்த ஆண்டு மன்றத்தின் கருப்பொருள் "அதிக செழிப்பான உலகத்திற்கான ஒரு திறந்த மற்றும் புதுமையான ஆசியா". தொடக்க விழாவில் சீன அதிபர் ஜி ஜின்பிங் தொடக்க உரை நிகழ்த்தினார். அமெரிக்காவிற்கும் சீனாவிற்கும் இடையில் அதிகரித்து வரும் வர்த்தக பதட்டங்களுக்கு மத்தியில் இறக்குமதி செய்யப்பட்ட தானியங்கிகளின் கட்டணங்களை குறைப்பது உள்ளிட்ட தனது சந்தையை சீனா திறக்கும் என்றார்.
2019
2019 மன்றம் 2019 மார்ச் 26–29 வரை ஹைனானில் நடைபெற்றது. சீனப் பிரதமர் லி கெக்கியாங் ஆண்டு மாநாட்டின் தொடக்கத்தில் சிறப்புரையாற்றினார்.
குறிப்புகள்
பகுப்பு:ஆசியா
அபிலாசா குமாரி
அபிலாசா குமாரி (Abhilasha Kumari)(பிறப்பு 23 பிப்ரவரி 1956) தற்போது 23 மார்ச் 2019 முதல் இந்திய லோக்பால்அமைப்பின் நீதிபதியாக இருந்தார். இவர் 2006 முதல் 2018 வரை குஜராத் உயர்நீதிமன்றத்தில் பணியாற்றிய முன்னாள் நீதிபதியும்,2018 இல் மணிப்பூர் உயர்நீதிமன்றத்தின் முதல் பெண் தலைமை நீதிபதியாகவும் இருந்தார். இவர் குசராத்து மாநிலத்தின் மனித உரிமைகள் ஆணையத்தின் தலைவராக 17 மே 2018 முதல் 23 மார்ச் 2019 வரை இருந்தார்.
வாழ்க்கை
அபிலாசா குமாரி, 23 பிப்ரவரி 1956 இல் பிறந்தார். இமாச்சல பிரதேசத்தின் முன்னாள் முதல்வர் சிம்லாவின் லோரெட்டோ ஆங்கிலப் பள்ளியில் படித்தார். She is the eldest of four sisters and a brother. அதன் பிறகு தில்லி பல்கலைக்கழகத்தின் இந்திரபிரஸ்தா கல்லூரியில் ஆங்கிலத்தில் இளங்கலையையும், அதைத் தொடர்ந்து இமாச்சலப் பிரதேச பல்கலைக்கழக சட்ட பீடத்திலிருந்து இளங்கலைச் சட்டத்தையும் முடித்தார்.
பிற பணிகள்
இவர், இமாச்சலப் பிரதேசம் கிரிசி விசுவாவித்யாலயா, இமாச்சலப் பிரதேச பல்கலைக்கழகம், இமாச்சலப் பிரதேச பட்டியல் சாதியினர் மற்றும் பழங்குடியினர் மேம்பாட்டுக் கழகம், இமாச்சலப் பிரதேச மாநில மின்சார வாரியம் ஆகியவற்றுக்கான சட்ட ஆலோசகராகவும்-நிலை-ஆலோசகராகவும் பணியாற்றினார். இவர் டல்ஹவுசி மாநகர சபை, சிம்லா மாநகராட்சி, இமாச்சலப் பிரதேச பள்ளிக் கல்வி வாரியம், இமாச்சலப் பிரதேச தொழில்நுட்பக் கல்வி வாரியம் ஆகியவற்றின் நிலைக்குழு ஆலோசனை உறுப்பினராக பணியாற்றினார்.
நீதிபதி
இவர், குஜராத் உயர் நீதிமன்றத்தின் நீதிபதியாக 9 ஜனவரி 2006 முதல் 7 பிப்ரவரி 2018 வரை பணியாற்றினார். பிப்ரவரி 9 முதல் 22 பிப்ரவரி 2018 வரை பதின்மூன்று நாட்களுக்கு மட்டுமே மணிப்பூர் உயர் நீதிமன்றத்தின் முதல் பெண் தலைமை நீதிபதியாக இருந்தார். 17 மே 2018 முதல் இந்தியாவின் குசராத்து மாநில மனித உரிமைகள் ஆணையத்தின் தலைவராக உள்ளார்.
23 மார்ச் 2019 அன்று 3 பிற நீதித்துறை உறுப்பினர்களுடன் லோக்பால் அமைப்பின் நீதித்துறை உறுப்பினராக நியமிக்கப்பட்டார்.
சொந்த வாழ்க்கை
அபிலாசா குமாரி, 7 நவம்பர் 1979 அன்று சிம்லாவில், முன்னாள் வாலா மாநிலத்தின் அரச குடும்பத்தைச் சேர்ந்த பிரித்விந்த்ரசிங் கோகில் என்பவரை மணந்தார். இவர்களுக்கு இராகவேந்திரன் என்ற ஒரு மகன் 11 ஜூலை 1981 அன்று பிறந்தான்.
மேற்கோள்கள்
பகுப்பு:இமாச்சலப் பிரதேச நபர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:20 ஆம் நூற்றாண்டு இந்தியப் பெண் வழக்கறிஞர்கள் பகுப்பு:வாழும் நபர்கள் பகுப்பு:1956 பிறப்புகள்
ஒளிமதி வஜ்ஜிரபுரீஷ்வரர் கோயில்
ஒளிமதி வஜ்ஜிரபுரீஷ்வரர் கோயில் தமிழ்நாட்டில் திருவாரூர் மாவட்டம், ஒளிமதி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வஜ்ரபுரீஷ்வரர், அகிலாண்டேஸ்வரி சன்னதிகளும், பிள்ளையார் மாரியம்மன் வீரனார்பேச்சாயியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஞ்சாமடை காச்சான் ஊராட்சி
அஞ்சாமடை காச்சான் ஊராட்சி (Anjamadaikatchan Gram Panchayat), தமிழ்நாட்டின் இராமநாதபுரம் மாவட்டத்தில் உள்ள நயினார்கோவில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1493 ஆகும். இவர்களில் பெண்கள் 789 பேரும் ஆண்கள் 704 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வலையப்பட்டி ஏ. ஆர். சுப்பிரமணியம்
'''வலயப்பட்டி ஏ. ஆர். சுப்பிரமணியம்''' என்பவர் தமிழகத்தைச் சேர்ந்த தவில் இசைக் கலைஞராவார்.
இசைப் பயிற்சி
புதுக்கோட்டை மாவட்டத்திலுள்ள வலயப்பட்டி எனும் ஊரில் பிறந்த சுப்பிரமணியம், ஆரம்பத்தில் தனது தந்தை ஆறுமுகத்திடம் நாதசுவர இசையினைக் கற்றார். பின்னர் தவில் வாசிக்கும் கலையினை மன்னார்குடி ராஜகோபால பிள்ளையிடம் கற்றார். அக்காலகட்டத்தில் சிறந்து விளங்கிய நாச்சியார்கோயில் ராகவ பிள்ளை, நீடாமங்கலம் சண்முகவடிவேல், யாழ்ப்பாணம் தட்சிணாமூர்த்தி, வலங்கைமான் சண்முகசுந்தரம் பிள்ளை ஆகியோரின் தவில் இசையினை கேட்டுக் கேட்டு தனக்குரிய ஒரு பாணியினை தான் உருவாக்கிக் கொண்டதாக செவ்வியொன்றில் சுப்பிரமணியம் தெரிவித்துள்ளார்.
இசைப் பங்களிப்புகள்
பிரபல நாதசுவரக் கலைஞர்கள் திருவீழிமிழலை சகோதரர்கள், செம்பனார்கோயில் சகோதரர்கள், காருக்குறிச்சி அருணாசலம், நாமகிரிப்பேட்டை கிருஷ்ணன் இவர்களுடன் இணைந்து இசை நிகழ்ச்சிகள் நடத்தியுள்ளார். கிளாரினெட் கலைஞர் ஏ. கே. சி. நடராஜனுடன் இணைந்து செய்த இசை நிகழ்ச்சிகள் பெரும் வரவேற்பினைப் பெற்றன. நாதசுவரக் கலைஞர் திருவிழா ஜெயசங்கருடன் இணைந்து பெரும் எண்ணிகையில் இசை நிகழ்ச்சிகளைச் செய்துள்ளார்.
இலய நுணுக்கத்தில் வல்லவரான தவில் இசைக் கலைஞர் திருமெய்ஞானம் நடராஜசுந்தரம் பிள்ளைக்கு இணைத் தவில் வாசித்துள்ளார். இசையுலகில் பெரிதும் பேசப்பட்ட இணைகளில் ஒன்று, குன்னக்குடி வைத்தியநாதன் வயலின் – வலயப்பட்டி தவில் இசையாகும். இவர்களின் இணைந்த இசை நடைபெறாத தமிழக ஊரே இல்லை என சொல்லத்தக்கவகையில் ஏறத்தாழ 3000 நிகழ்ச்சிகள் நடைபெற்றுள்ளன.
வெளியிணைப்புகள்
பகுப்பு:இசைப்பேரறிஞர் விருது பெற்றவர்கள் பகுப்பு:சங்கீத கலாநிதி விருது பெற்றவர்கள் பகுப்பு:தவில் கலைஞர்கள் பகுப்பு:தமிழ்நாட்டு இசைக்கலைஞர்கள் பகுப்பு:பத்மசிறீ விருது பெற்ற கலைத் துறையினர்
ஜேம்ஸ் குக் பல்கலைக்கழகம்
ஜேம்ஸ் குக் பல்கலைக்கழகம் (James Cook University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் டவுன்ஸ்வில் நகரத்தில் அமைந்துள்ளது. 1970 ஆம் ஆண்டு இது தொடங்கப்பட்டது.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
கீழக்கல்பூண்டி
கீழக்கல்பூண்டி தமிழ்நாட்டின் கடலூர் மாவட்டம், திட்டக்குடி வட்டத்தில் உள்ள ஒரு சிற்றூர் ஆகும். இந்த ஊர் வெள்ளாற்றங்கரையில் அமைந்துள்ளது. இந்த ஊரில் இரண்டு அரசுப் பள்ளிகளும், ஒரு தனியார் பள்ளியும் உள்ளன. இந்த ஊரின் பண்டைய பெயர் திருஞான சம்பந்த நல்லூர்.
மேற்கோள்கள்
பகுப்பு:கடலூர் மாவட்டத்திலுள்ள கிராமங்கள்
பேகடா
இலக்கணம்
இந்த இராகத்தில் சட்சம் (ச), அந்தர காந்தாரம் (க3), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
நண்பா நண்பா
நண்பா நண்பா  2002 ஆம் வந்த தமிழ்த் திரைப்படம். இத்திரைப்படத்தின் இயக்குநர் ஜெயபாரதி ஆவார். இத்திரைப்படத்தில் வாகை சந்திரசேகர், சார்லி மற்றும் பலர் நடித்துள்ளனர்.
வகை
கலைப்படம்
கதை
ஜோசப், லாரன்ஸ் இருவரும் ஒரு அநாதை இல்லத்தில் ஒன்றாக வளர்ந்த நண்பர்கள். எதிர்பாராமல் நடைபெறும் விபத்தில் லாரன்ஸ் படுத்த விடுகிறார். ஒரு சின்ன அசைவிற்கும் ஜோசப்பை எதிர்பார்க்க வேண்டிய நிலைமை. அந்நிலையிலும் அவர்களின் நட்பை விளக்கும் கதை.
வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=nanba%20naba
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
அன்னியூர் ஊராட்சி
அன்னியூர் ஊராட்சி (Anniyur Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2067 ஆகும். இவர்களில் பெண்கள் 986 பேரும் ஆண்கள் 1081 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆபா
ஆபா (ABBA) சுவீடிய பரப்பிசைக் குழு. இது 1972இல் ஸ்டாக்ஹோமில் அக்னேதா, யோர்ன், பென்னி ஆண்டர்சன், அன்னி-பிரிட் லிங்சுடாடு இணைந்து உருவாக்கியதாகும். இந்தக் குழுவின் பெயர் இதிலுள்ள உறுப்பினர்களின் முதல் பெயரின் முதலெழுத்தைக் கொண்டு அமைந்ததாகும். பரப்பிசை வரலாற்றில் மிகவும் வெற்றிகரமான இசைக்குழுவாக விளங்குகின்றனர். 1974 முதல் 1982 வரை உலகின் இசைத்தட்டு விற்பனைகளில் சாதனை படைத்தனர். 1974இல் ஐக்கிய இராச்சியத்தின் பிரைட்டனில் யூரோவிசன் பாட்டுப் போட்டியில் வெற்றி பெற்று தங்கள் இசையுலக வாழ்வைத் தொடங்கினர்.
ஆபா 380 முதல் 500 மில்லியனுக்கும் கூடுதலான இசைத்தட்டுக்களை விற்பனை செய்துள்ளதாக மதிப்பிடப்பட்டுள்ளது. அனைத்துக் காலத்தும் மிகக் கூடுதலான விற்பனையுடைய இசைக்கலைஞர்களாக கருதப்படுகின்றனர். ஐரோப்பக் கண்டத்திலிருந்தும் ஆங்கிலம் பேசா உலகிலிருந்தும் மிகவும் விற்பனையான இசைக்குழுவாகவும் உள்ளனர். ஆங்கிலம் பேசாத நாடு ஒன்றிலிருந்து ஆங்கிலம் பேசும் நாடுகளில் விற்பனை அட்டவணைகளில் தொடர்ந்து வெற்றி பெற்றவர்களும் ஆவர்; ஐக்கிய இராச்சியம், அயர்லாந்து, கனடா, ஆத்திரேலியா, நியூசிலாந்து, தென் ஆபிரிக்கா, ஐக்கிய நாடுகளின் விற்பனைத் தரவுகளில் முதலாவதாக இருந்த சாதனை புரிந்தனர். ஐக்கிய இராச்சியத்தில் முதல் வரிசையெண்ணில் வந்த எட்டுத் தொகுப்புகளை தொடர்ந்து கொடுத்த சாதனையும் இணையாகப் புரிந்தனர். இந்த இசைக்குழு இலத்தீன் அமெரிக்காவிலும் குறிப்பிடத்தக்க வெற்றி அடைந்தனர்; தங்களுடைய இசைத்தொகுப்பின் எசுப்பானிய பதிப்பை வெளியிட்டனர்.
இந்த இசைக்குழு செயல்பாட்டிலிருந்தபோது, இரண்டு சோடிகளாக இருந்தனர்: ஃபல்ட்சுகோகும் உல்வாயசும், மற்றும் லோங்சுடாடும் ஆண்டர்சனும். அவர்களது புகழ் ஓங்கத்தொடங்கியதும்அவர்களது தனிப்பட்ட வாழ்க்கை பாதிக்கப்பட்டது. இறுதியில் இரு திருமணங்களும் முறிவுற்றன. இந்த மணவாழ்க்கை மாற்றங்கள் அவர்களது இசையிலும் பிரதிபலித்தது. பின்னாளைய பாட்டுக்கள் உள்நோக்கியதாகவும் சோகமானதாகவும் இருந்தன.
திசம்பர் 1982இல் ஆபா பிரிந்தபிறகு ஆண்டர்சனும் உல்வேயெசும் நாடகங்களுக்கு இசை எழுதி வெற்றி பெற்றனர். லோங்சுடாடும் ஃபல்ட்சுகோகும் ஒற்றைப் பாடகியாக இசைப்பயணத்தைத் தொடர்ந்தனர். இவர்களுக்கு மிதமான வெற்றியே கிடைத்தன. ஆபாவின் இசை மெல்லச் சரிந்து வந்தது; 1989இல் பாலிகிராம் ஆபாவின் இசைத்தட்டுகளையும் பதிவுகளையும் வாங்கியபிறகு இந்த இசைத்தட்டுக்களை பன்னாட்டளவில் மீள்வெளியீடு செய்தது. செப்டம்பர் 1992இல் ஆபா கோல்டு இசைத்தொகுப்பு வெளியிடப்பட்டது. இது உலகளவில் பெரும் வெற்றி அடைந்த்து. பல திரைப்படங்கள், குறிப்பாக இம்மூயிரியல்சு வெட்டிங் (1994), தி அட்வெஞ்சர்சு ஆப் பிரிசில்லா, குயின் ஆப் டெசர்ட் (1994), ஆபா இசையில் ஆர்வத்தை மீளவும் தூண்டின. தொடர்ந்து பல நிழல் இசைக்குழுக்களும் உருவாயின. 1999இல் ஆபாவின் இசையைத் தழுவிய மம்மா மியா! உலகெங்கும் இசைப்பயணம் மேற்கொண்டு பெரும் வெற்றியடைந்தது. அதே பெயரில் வெளியானத் திரைப்படமும் 2008இல் வெளியானது. இது ஐக்கிய இராச்சியத்தில் அந்தாண்டு மிகவும் பணமீட்டிய திரைப்படமானது. இதன் தொடர்ச்சியாக மம்மா மியா! வீ கோ அகைய்ன் என்ற திரைப்படம் 2018இல் வெளியாகவுள்ளது.
2005ஆம் ஆண்டு யூரோவிசன் பாட்டுப் போட்டியின் 50வது ஆண்டுவிழாவில் ஆபா கௌரவிக்கப்பட்டனர். இந்தப் போட்டியின் வரலாற்றிலேயே வாட்டர்லூ என்ற அவர்களது பாட்டே மிகச் சிறந்ததாகத் தேர்ந்தெடுக்கப்பட்டது. ராக் & ரோல் புகழரங்கில் 2010இல் ஏற்கப்பட்டனர். 2015இல் அவர்களது பாட்டு "டான்சிங் குயின்" (நடன இராணி) இசைப்பதிவு அகாதமியின் கிராம்மி புகழரங்கில் ஏற்கப்பட்டது.
335 ஆண்டுகளாக செயலற்று இருந்த ஆபா இசைக்குழு ஏப்ரல் 27, 2018இல் இரண்டு புதிய பாடல்களை பதிவு செய்தனர். இதில் முதல் பாடல் – "ஐ ஸ்டில் ஹவ் பெய்த் இன் யூ" – திசம்பர் 2018இல் வெளியாகவுள்ளது.
வெளி இணைப்புகள்
பகுப்பு:சுவீடிய இசைக் கலைஞர்கள்
குடுபள்ளி
குடுபள்ளி மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.